**August Blom** (født 1869, død 1947) var en dansk skuespiller og filmregissør. 

Etter debuten i Kolding var han ved diverse provinsteatre, før han var hos Folketeatret i København 1907–10. Han ble ansatt ved Nordisk Film i 1909 og debuterte i Viggo Larsen (1880–1957) sin film *Droske 519*, men var instruktør allerede i 1910 for filmen *Livets Storme* med Johannes Meyer (1884–1972).

Han er mest kjent fra stumfilmer som *Ved fængslets port* fra 1910 og som gjorde Valdemar Psilander (1884–1917) kjent. Året efter utkom *Balletdanserinden (stumfilm)* fra 1911 med sexsymbolet Asta Nielsen (1881–1972). Langfilmen *Den hvide slavehandel* (21 minutt) solgte enormt i 1910 (103 kopier) og ble fulgt opp med *Den hvide slavehandels sidste offer* fra 1911 som solgte 260 kopier. I *Den farlige alder* fra 1911 berøres modne kvinner.

Den norske Peter Lykke-Seest (1868–1948) skrev manuskriptet til *Historien om en moder* fra 1912 og *Den tredie magt* fra 1913. Filmen *Atlantis* fra 1913 var delvis filmet på Finse og handlet om et skipsforlis, som i Norge ble funnet så usmakelig (Titanic hadde nettopp gått ned), at den ble forbudt. *Verdens undergang (film)* fra 1915 hadde med nordmennene Thorleif Lund (1880–1956) og Alf Blütecher (1880–1959) på rollelisten. Norskfødte Else Frölich (1880–1960) spilte i Bloms *Hans vanskeligste rolle* fra 1913. Norske Nicolai Johannsen (1885–1935) har flere roller hos Blom fra 1913 til 1917, likeså Gerd Egede-Nissen (1895–1988) inntil hun i 1917 får jobb i filmselskapet til søsteren Aud Egede-Nissen (1893–1974).

I 1916 utkommer *Rovedderkoppen* basert på Sven Elvestad (1884–1934) sin roman med samme navn. Den ble forbudt vist i Norge. Året efter kommer *Den mystiske selskapsdame* basert på Elvestads roman *Den tabte Søn* fra 1908 med Knut Gribb.

Han ga seg som instruktør etter omkring 125 filmer, og startet kinomatograf i 1926.

Referanser
----------

1. ↑   Gemeinsame Normdatei, GND-ID 173729762, besøkt 13. august 2015[Hentet fra Wikidata]
2. ↑   filmportal.de, Filmportal-ID 555d36657df14eca91271d4fe15ef300, besøkt 9. oktober 2017[Hentet fra Wikidata]
3. ↑   Internet Movie Database, IMDb-nummer nm0088881, besøkt 13. august 2015[Hentet fra Wikidata]
4. 1 2 3   Tsjekkias nasjonale autoritetsdatabase, NKC-identifikator pna20181010426, besøkt 7. november 2022[Hentet fra Wikidata]
5. ↑  *August Blom* i Den Store Danske.
6. ↑  August Blom i Store Norske Leksikon.
7. ↑  *August Blom*, biografi fra www.stumfilm.no.

Eksterne lenker
---------------

* (en) August Blom på Internet Movie Database Rediger på Wikidata

* (sv) August Blom i Svensk Filmdatabas Rediger på Wikidata

* (da) August Blom på Filmdatabasen Rediger på Wikidata

* (da) August Blom på danskefilm.dk Rediger på Wikidata

* (da) August Blom på danskfilmogtv.dk Rediger på Wikidata

* (fr) August Blom på Allociné Rediger på Wikidata

* (en) August Blom på AllMovie Rediger på Wikidata

* (en) August Blom hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC
 |